Պանթեոններն ու գերեզմանատները ընդհանրապես և Երևանի քաղաքային պանթեոնը մասնավորապես ժամանակի ընթացքում վեր են ածվում արվեստի գործերի ինքնատիպ նմուշները ամփոփող տեղավայրերի: Այս իսկ պատճառով օրվա խնդիր է դառնում պանթեոնային հուշակոթողների պահպանությունը և ուսումնասիրությունը: Օր-օրի կարևորվում է դրանց (հուշակոթողների) դասակարգումն` ըստ տիպերի և հորինվածքային առանձնահատկությունների: